Poštovani/e,

Institut za razvoj tržišta rada, Zagorska razvojna agencija, Mreža udruga Zagor i LAG Zagorje – Sutla provode projekt „Mladi mogu sve - Povjerenjem do posla“ čiji je cilj pilotirati pristup aktivnosti dosega i obrazovanja neaktivnih NEET osoba na području Grada Zagreba i Krapinsko-zagorske županije, u skladu s ciljevima razvoja Urbane aglomeracije Zagreb.

Projektom su planirane aktivnosti koje obuhvaćaju cjelokupni proces odabira korisnika kroz provedbu javnih kampanja te motiviranje potencijalnih korisnika, razvoja njihovih kompetencija u skladu s potrebama i mogućnostima na tržištu rada te pružanja sveobuhvatne i individualizirane podrške u traženju posla. Aktivnosti razvoja kompetencija korisnika provodit će se kroz plaćene programe obrazovanja, radionice za razvoj mekih vještina i klubova za zapošljavanje dok će individualizirana podrška biti osigurana kroz aktivnosti karijernog savjetovanja, socijalnog mentorstva i pružanja individualne psiho-socijalne podrške u trajanju od nekoliko mjeseci.

Ukratko, mladi koji po završetku školovanje ne planiraju na fakultet ili doškolovanje mogu besplatno pohađati programe prekvalifikacija u sklopu projekta. Bitno je da se po završetku školovanje ne prijavljuju na Hrvatski zavod za zapošljavanje nego samo na Hrvatski zavod za zdravstveno osiguranje kako bi mogli iskoristiti pravo na besplatno obrazovanje u okviru projekta „Mladi mogu sve - Povjerenjem do posla“.

Molimo Vas da informaciju proslijedite svojim učenicima i učenicama te ukoliko ima zainteresiranih neka se prijave na sljedećoj poveznici [**https://forms.gle/dtCLPkRw1nLoj88K7**](https://forms.gle/dtCLPkRw1nLoj88K7), a više informacija mogu saznati na web stranici zagor.info kao i pozivom na broj 098/9014423 (Bojan Bjelja – Mreža udruga Zagor).

Neki od programa koje zainteresirani polaznici\_e mogu izabrati su:

* Program osposobljavanja za knjigovođu
* Program osposobljavanja za masera/ku
* Program osposobljavanja za vrtlara/icu
* Program osposobljavanja za dadilju
* Program osposobljavanja za njegovatelja/icu
* Program osposobljavanja za barmena/icu
* Autoškola

S poštovanjem,

Hrvoje Novak